**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL LOŠIMŲ ORGANIZAVIMO VIETOS POVEIKIO VERTINIMO KRITERIJŲ IR PRAŠYMŲ NAGRINĖJIMO TVARKOS APRAŠO PATVIRTINIMO**

2022 m. rugsėjo 30 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos azartinių lošimų įstatymo 241 straipsnio 2 dalimi, atsižvelgdama į Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašą, patvirtintą Lošimų priežiūros tarnybos direktoriaus 2022 m. kovo 30 d. įsakymu Nr. DIE-180 „Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašo patvirtinimo“, Rokiškio rajono savivaldybės taryba n u s p r e n d ž i a:

Patvirtinti Lošimų organizavimo vietos poveikio vertinimo kriterijų ir prašymų nagrinėjimo tvarkos aprašą (pridedama).

Savivaldybės meras Ramūnas Godeliauskas

Violeta Bieliūnaitė–Vanagienė

PATVIRTINTA

Rokiškio rajono savivaldybės tarybos

2022 m. rugsėjo 30 d. sprendimu Nr. TS-

**LOŠIMŲ ORGANIZAVIMO VIETOS POVEIKIO VERTINIMO KRITERIJŲ IR PRAŠYMŲ NAGRINĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Lošimų organizavimo vietos poveikio vertinimo kriterijų ir prašymų nagrinėjimo tvarkos aprašas (toliau – Aprašas) nustato bendrąją sutikimų atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje (toliau bendrai – sutikimai) išdavimo tvarką ir konkrečios lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų (toliau – kriterijai) taikymo ir vertinimo sistemą.

2. Aprašas galioja visoje Rokiškio rajono savivaldybės (toliau – Savivaldybė) teritorijoje ir yra taikomas bendrovėms, pageidaujančioms gauti leidimus atidaryti automatų ar bingo salonus, lošimo namus (kazino), leidimus steigti lažybų ir totalizatoriaus punktus, įskaitant žirgų totalizatoriaus punktus (toliau – leidimas) ar pratęsti turimų leidimų galiojimo terminą.

3. Apraše vartojamos sąvokos suprantamos taip, kaip jos apibrėžtos Lietuvos Respublikos azartinių lošimų įstatyme ir kituose Lietuvos Respublikos teisės aktuose.

4. Bendrovių Prašymus išduoti Rokiškio rajono savivaldybės tarybos (toliau – Savivaldybės taryba) sutikimą atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje (toliau – prašymai) vertina Savivaldybės administracijos Turto valdymo ir ūkio skyrius (toliau – Skyrius). Skyrius prašymus vertina vadovaudamasis Aprašu.

**II SKYRIUS**

**PRAŠYMO PATEIKIMO IR NAGRINĖJIMO TVARKA**

5. Bendrovė, norinti Savivaldybės teritorijoje atidaryti ar steigti lošimų organizavimo vietą ar tęsti lošimų organizavimo veiklą Savivaldybės teritorijoje esančioje lošimų organizavimo vietoje, Savivaldybės administracijai pateikia prašymą (2 priedas), kuriame nurodomas bendrovės pavadinimas, kodas, buveinės adresas, telefono numeris ir elektroninio pašto adresas, lošimų organizavimo vietos adresas, numatomų organizuoti ar organizuojamų lošimų rūšys, licencijos organizuoti lošimus išdavimo data ir numeris (jeigu leidimas bus išduodamas licenciją turinčiai bendrovei), leidimo išdavimo data ir numeris (jei siekiama pratęsti leidimo galiojimo terminą), patvirtinimas, kad lošimų organizavimo vieta atitinka Lietuvos Respublikos azartinių lošimų įstatymo 10 straipsnio 2 dalies nuostatas, bendrovės vadovo arba jo įgalioto asmens, užpildžiusio ir pasirašiusio prašymą, pareigos, vardas ir pavardė. Prašymas turi būti užpildytas kompiuteriu, lietuvių kalba. Jei prie prašymo pridedami dokumentai yra parengti užsienio kalba, reikalinga pateikti jų vertimą į lietuvių kalbą.

6. Kartu su prašymu pateikiami šie dokumentai:

6.1.  įgaliojimas, jeigu bendrovės vardu prašymą ir dokumentus pasirašo ir pateikia įgaliotas asmuo;

6.2. valstybės narės, kurioje užsienio bendrovė yra įsteigta, institucijos, suteikusios teisę užsienio bendrovei vykdyti lošimų veiklą toje valstybėje narėje, rašytinis patvirtinimas arba institucijos išduotas leidimas, patvirtinantis, kad užsienio bendrovė turi teisę vykdyti lošimų veiklą toje valstybėje narėje, jeigu prašymą pateikia užsienio bendrovės filialas, turintis buveinę Lietuvos Respublikoje ir atliekantis visas juridinio asmens funkcijas ar dalį jų;

6.3. gyvenamojo namo gyvenamosios paskirties patalpų savininkų daugumos rašytiniai sutikimai (3 priedas) atidaryti ar steigti lošimų organizavimo vietą (automatų ar bingo saloną, lošimo namus (kazino), lažybų ir totalizatoriaus punktą, įskaitant žirgų totalizatoriaus punktą), jeigu lošimų organizavimo vietą ketinama atidaryti ar steigti pirmajame gyvenamojo namo aukšte, kuriame esančios negyvenamosios patalpos pagal namo projektą ir eksploataciją yra pritaikytos kitai veiklai ir turi pagrindinį įėjimą iš gatvės pusės, nesutampantį su įėjimu į namo laiptinę. Jeigu patalpa nuosavybės teise priklauso keliems savininkams, jiems jų susitarimu teisės aktų nustatyta tvarka atstovauja vienas asmuo.

6.4. informaciją apie lošimų organizavimo vietą: patalpų planą, sudarytas pagal kadastrinių matavimų duomenis ir atitinkantis faktinį patalpų išdėstymą, patvirtinantį, kad patalpa yra izoliuota, ir dokumentai, patvirtinantys nuosavybės teisę į patalpas, kuriose numatoma organizuoti lošimus, arba šių patalpų nuomos ar kitos (pirkimo – pardavimo, subnuomos, išperkamosios nuomos, dovanojimo) sutarties kopiją. Kai pateikiama subnuomos sutartis, turi būti pateikiama ir patalpų nuomos sutartis, sudaryta tarp subnuomotojo ir patalpų savininko, arba raštiškas patalpų savininko sutikimas subnuomoti patalpas.

7. Bendrovių prašymai nagrinėjami Lietuvos Respublikos viešojo administravimo įstatyme nustatyta tvarka.

8. Savivaldybės taryba sprendimų projektus dėl sutikimo svarsto ir sprendimus priima Savivaldybės tarybos veiklos reglamente nustatyta tvarka ir terminais.

**III SKYRIUS**

**KRITERIJŲ TAIKYMO IR VERTINIMO SISTEMA**

9. Nustatomi šie kriterijai Skyriuje nagrinėjant bendrovės prašymą, kai ketinama naujai atidaryti ar steigti lošimų organizavimo vietą:

9.1. gyvenamųjų patalpų savininkų daugumos sutikimai (3 priedas). Privalomi gyvenamojo namo gyvenamosios paskirties patalpų savininkų paprastosios daugumos rašytiniai sutikimai atidaryti ar steigti lošimų organizavimo vietą (automatų ar bingo saloną, lošimo namus (kazino), lažybų ir totalizatoriaus punktą, įskaitant žirgų totalizatoriaus punktą), jeigu lošimų organizavimo vietą ketinama atidaryti ar steigti pirmajame gyvenamojo namo aukšte, kuriame esančios negyvenamosios patalpos pagal namo projektą ir eksploataciją yra pritaikytos kitai veiklai ir turi pagrindinį įėjimą iš gatvės pusės, nesutampantį su įėjimu į namo laiptinę;

9.2. atstumas iki daugiabučio gyvenamojo namo. Nustatomas ne mažesnis nei 50 m atstumas nuo daugiabučio gyvenamojo namo išorinės pastato sienos (matuojant nuo artimiausio pastato kampo) iki lošimų organizavimo vietos išorinės pastato sienos (matuojant tiesia trajektorija iki artimiausio pastato kampo). Atstumas matuojamas pasitelkiant gatvių ar kitokius planus (pvz., www.regia.lt);

9.3. atstumas iki švietimo įstaigos. Nustatomas ne mažesnis nei 200 m atstumas nuo švietimo įstaigos išorinės pastato sienos (matuojant nuo artimiausio pastato kampo) iki lošimų organizavimo vietos išorinės pastato sienos (matuojant tiesia trajektorija iki artimiausio pastato kampo). Atstumas matuojamas pasitelkiant gatvių ar kitokius planus (pvz., www.regia.lt);

9.4. atstumas iki artimiausių religinių bendruomenių ar bendrijų. Nustatomas ne mažesnis nei 200 m atstumas nuo pastato, kuriame yra įsikūrusi religinė bendruomenė ar bendrija išorinės sienos (matuojant nuo artimiausio kampo) iki lošimų organizavimo vietos išorinės pastato sienos (matuojant tiesią trajektorija iki artimiausio pastato kampo). Atstumas matuojamas pasitelkiant gatvių ar kitokius planus (pvz., www.regia.lt).

10. Nustatomi šie kriterijai Skyriuje nagrinėjant bendrovės prašymą, kai ketinama tęsti lošimų organizavimo veiklą konkrečioje lošimų organizavimo vietoje:

10.1. nusikalstamų veikų ir administracinių nusižengimų, susijusių su viešąja tvarka lošimų organizavimo vietoje, skaičius. Nustatoma, kad lošimų organizavimo vieta atitinka kriterijų, jeigu per pastaruosius du metus nusikalstamų veikų ir administracinių nusižengimų, susijusių su viešąja tvarka, skaičius yra ne didesnis nei 10 atvejų (duomenys tikrinami konkrečios lošimų organizavimo vietos adresu).

Kriterijui vertinti naudojami Informatikos ir ryšių departamento prie Lietuvos Respublikos vidaus reikalų ministerijos viešai prieinami duomenys (https://maps.ird.lt/map/), vertinant 5 metų laikotarpį iki prašymo užregistravimo Savivaldybės administracijoje dienos.

Tendencijai nustatyti lyginami 2 pastarųjų metų duomenys.

10.2. kriminogeninės situacijos pablogėjimas. Nustatoma, kad lošimų organizavimo vieta atitinka kriterijų, jeigu per pastaruosius du metus bendras nusikalstamų veikų ir administracinių nusižengimų skaičius yra ne didesnis nei 15 atvejų (duomenys tikrinami konkrečios lošimų organizavimo vietos adresu).

Kriterijui vertinti naudojami Informatikos ir ryšių departamento prie Lietuvos Respublikos vidaus reikalų ministerijos viešai prieinami duomenys (https://maps.ird.lt/map/), vertinant 5 metų laikotarpį iki prašymo užregistravimo Savivaldybės administracijoje dienos.

11. Skyrius vykdydamas prašymų nagrinėjimo ir lošimų organizavimo vietos poveikio vertinimą, atlieka šias funkcijas:

11.1. nustato, ar bendrovė pateikė visus privalomus pateikti dokumentus ir informaciją;

11.2. atlieka konkrečios prašyme nurodytos lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai vertinimą, taikydama:

11.2.1. Aprašo 9 punkte nustatytus kriterijus (kai ketinama naujai atidaryti ar steigti lošimų organizavimo vietą);

11.2.2. Aprašo 10 punkte nustatytus kriterijus (kai ketinama tęsti lošimų organizavimo veiklą konkrečioje lošimų organizavimo vietoje);

11.3. užpildo Aprašo 1 priede nustatytos formos lentelę. Nevertinami kriterijai lentelės skiltyje „Tenkina / netenkina kriterijų“ pažymimi, įrašant žodį „Nevertinama“;

12. Kiti Savivaldybės administracijos padaliniai ir (ar) įstaigos prireikus pagal kompetenciją privalo Skyriui ne vėliau kaip per 5 darbo dienas suteikti prašomą informaciją, susijusią su konkrečios lošimų organizavimo vietos bendru poveikio vertinimu.

13. Skyrius, atlikęs bendrą poveikio vertinimą, teikia sprendimo projektą Savivaldybės tarybai pritarti ar nepritarti dėl sutikimo atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje. Bendrą poveikio vertinimą pagrindžiantys ir kiti bendrovės prašymo nagrinėjimo metu gauti dokumentai pridedami prie Savivaldybės tarybos sprendimo projekto.

14. Skyrius Savivaldybės tarybai rekomenduoja pritarti sprendimo projektui dėl sutikimo:

14.1. atidaryti ar steigti lošimų organizavimo vietą, kai steigiant ar atidarant naują lošimų organizavimo vietą tenkinami Aprašo 9.2–9.4 papunkčiuose nurodyti kriterijai. Kai lošimų organizavimo vietą ketinama atidaryti ar steigti pirmajame gyvenamojo namo aukšte, kuriame esančios negyvenamosios patalpos pagal namo projektą ir eksploataciją yra pritaikytos kitai veiklai ir turi pagrindinį įėjimą iš gatvės pusės, nesutampantį su įėjimu į namo laiptinę, turi būti tenkinami visi Aprašo 9 punkte numatyti kriterijai;

14.2. tęsti lošimų organizavimo veiklą lošimų organizavimo vietoje, kai tenkinami visi Aprašo 10 punkte numatyti kriterijai.

15. Skyrius Savivaldybės tarybai rekomenduoja nepritarti sprendimo projektui dėl sutikimo atidaryti ar steigti lošimų organizavimo vietą ir tęsti lošimų organizavimo veiklą lošimų organizavimo vietoje, kai netenkinamas bent vienas privalomas kriterijus.

16. Savivaldybės tarybos sprendimų projektai nerengiami ir Savivaldybės tarybos sutikimai neišduodami, jeigu:

16.1. paraiškos vertinimo metu paaiškėja, kad lošimų organizavimo vietą ketinama atidaryti ar steigti Lietuvos Respublikos azartinių lošimų įstatymo 10 straipsnio 2 dalyje nurodytose vietose;

16.2. bendrovė raštu kreipėsi į Savivaldybės administraciją dėl prašymo atšaukimo

16.3. bendrovė nepateikė visų Aprašo 6 punkte nurodytų duomenų ir informacijos, per 30 kalendorinių dienų, nuo Skyriaus raštiško prašymo pateikti trūkstamus dokumentus (jeigu Bendrovės prašymo pateikimo metu buvo pateikti ne visi Aprašo 6 nurodyti dokumentai ir informacija).

17. Savivaldybės administracijos direktorius, Skyriaus siūlymu, apie atsisakymą rengti Savivaldybės tarybos sprendimo projektą, esant Aprašo 16 punkte nustatytiems pagrindams, bendrovę informuoja raštu. Toks Savivaldybės administracijos direktoriaus sprendimas gali būti skundžiamas teisės aktų nustatyta tvarka.

18. Savivaldybės taryba priima sprendimą sutikti arba nesutikti atidaryti ar steigti lošimų organizavimo vietą arba tęsti lošimų organizavimo veiklą lošimų organizavimo vietoje.

19. Apie Savivaldybės tarybos priimtą sprendimą dėl sutikimo bendrovė informuojama per 3 darbo dienas.

20. Savivaldybės tarybos priimti sprendimai gali būti skundžiami teisės aktų nustatyta tvarka.

**IV SKYRIUS**

**BAIGIAMOSIOS NUOSTATOS**

21. Asmens duomenys, gauti sutikimų atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje išdavimo metu, tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo nuostatomis ir kitais teisės aktais, reglamentuojančiais asmens duomenų apsaugą ir saugumą.

22. Savivaldybės administracijos valstybės tarnautojai ir darbuotojai už Aprašo nuostatų nesilaikymą atsako Lietuvos Respublikos teisės aktų nustatyta tvarka.

23. Savivaldybės administracijos valstybės tarnautojų ir darbuotojų veiksmai dėl Aprašo įgyvendinimo gali būti skundžiami Lietuvos Respublikos įstatymų nustatyta tvarka.

24. Aprašas viešai skelbiamas Teisės aktų registre ir Savivaldybės interneto svetainėje.

25. Aprašo pakeitimus ir (ar) naują redakciją tvirtina Savivaldybės taryba.

26. Tai, kas nereglamentuota Apraše, sprendžiama Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Lošimų organizavimo vietos poveikio

 vertinimo kriterijų ir prašymų nagrinėjimo

 tvarkos aprašo

 1 priedas

**(Lošimų organizavimo vietos poveikio viešajai tvarkai vertinimo lentelės pavyzdys)**

**LOŠIMŲ ORGANIZAVIMO VIETOS POVEIKIO VIEŠAJAI TVARKAI, ŠVIETIMUI, KULTŪRAI, VISUOMENĖS SVEIKATAI, POVEIKIO RELIGINĖMS BENDRUOMENĖMS, GYVENAMAJAI APLINKAI IR KRIMINOGENINEI SITUACIJAI VERTINIMO LENTELĖ**

20 - -

Prašymo teikėjas (bendrovė):

Prašymo data, registracijos Nr.:

Prašymas sutikti atidaryti ar steigti lošimų organizavimo vietą / tęsti lošimų organizavimo veiklą lošimų organizavimo vietoje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 (lošimų organizavimo vietos adresas)

|  |  |  |  |
| --- | --- | --- | --- |
| **Kriterijus** | **Klausimas** | **Vertinimas**  | **Tenkina / netenkina kriterijų*****(įrašyti)*** |
| Atsakymas **TAIP** | Atsakymas **NE** |
| 1. Gyvenamųjų patalpų savininkų sutikimai*\**Privaloma tik Aprašo 9.1 papunktyje nurodytu atveju | Ar yra gauti gyvenamojo namo gyvenamosios paskirties patalpų savininkų daugumos sutikimai atidaryti ar steigti lošimų organizavimo vietą gyvenamojo namo pirmajame aukšte | □ | □ |  |
| 2. Atstumas iki daugiabučio gyvenamojo namo | Ar lošimų organizavimo vieta yra atidaroma ar steigiama didesniu nei 50 m atstumu nuo artimiausio daugiabučio gyvenamojo namo | □ | □ |  |
| 2. Atstumas iki švietimo įstaigos | Ar lošimų organizavimo vieta yra atidaroma ar steigiama didesniu nei 200 m atstumu nuo artimiausios švietimo įstaigos | □ | □ |  |
| 4. Atstumas iki artimiausio pastato, kuriame įsikūrusi religinė bendruomenė ar bendrija | Ar lošimų organizavimo vieta yra atidaroma ar steigiama didesniu nei 200 m atstumu | □ | □ |  |
| 5. Nusikalstamų veikų ir administracinių nusižengimų, susijusių su viešąja tvarka lošimų organizavimo vietoje, skaičius | Ar per pastaruosius 5 metus nustatyta daugiau nei 10 nusikalstamų veikų ir administracinių nusižengimų, susijusių su viešąja tvarka, lošimų organizavimo vietos adresu  | □ | □ |  |
| 6. Kriminogeninės situacijos pablogėjimas | Ar per pastaruosius 5 metus nustatyta daugiau nei 15 nusikalstamų veikų ir administracinių nusižengimų, susijusių su viešąja tvarka, lošimų organizavimo vietos adresu  | □ | □ |  |
| \* Atsižvelgiant į prašymo pobūdį (atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje), nevertinami kriterijai žymimi įrašant žodį „Nevertinama“. | **Bendras vertinimas** |  |

Atsižvelgdami į bendrą vertinimą, rekomenduojame Rokiškio rajono savivaldybės tarybai pritarti sprendimo projektui dėl sutikimo / nesutikimo atidaryti ar steigti lošimų organizavimo vietą / tęsti lošimų organizavimo veiklą lošimų organizavimo vietoje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 (lošimų organizavimo vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(pareigos) (parašas, vardas, pavardė)

Lošimų organizavimo vietos poveikio vertinimo kriterijų ir prašymų nagrinėjimo tvarko aprašo

2 priedas

**(Prašymo forma)**

|  |
| --- |
|  |
|  |

bendrovės pavadinimas, kodas, buveinės adresas, telefono numeris ir elektroninio pašto adresas

Rokiškio rajono savivaldybės administracijai

**PRAŠYMAS**

**IŠDUOTI ROKIŠKIO RAJONO SAVIVALDYBĖS TARYBOS SUTIKIMĄ ATIDARYTI AR STEIGTI LOŠIMŲ ORGANIZAVIMO VIETĄ AR TĘSTI LOŠIMŲ ORGANIZAVIMO VEIKLĄ LOŠIMŲ ORGANIZAVIMO VIETOJE**

20\_\_ m. \_\_\_\_\_\_\_\_\_\_\_\_\_\_\_\_ d.

Prašau išduoti Rokiškio rajono savivaldybės tarybos sutikimą *(pažymėti tik vieną pasirinkimą)*:

☐ atidaryti ar steigti lošimų organizavimo vietą;

☐ tęsti lošimų organizavimo veiklą lošimų organizavimo vietoje.

Lošimų organizavimo vietos adresas:

|  |
| --- |
|  |

Numatomų organizuoti ar organizuojamų lošimų rūšys:

|  |
| --- |
|  |

Licencijos organizuoti lošimus išdavimo data ir numeris (jeigu leidimas bus išduodamas licenciją turinčiai bendrovei) ir (ar) leidimo išdavimo data ir numeris (jei siekiama pratęsti leidimo galiojimo terminą):

|  |
| --- |
|  |

Patvirtinu, kad visi šiame prašyme ir kituose pateiktuose dokumentuose pateikti duomenys yra teisingi, nurodyta lošimų organizavimo vieta atitinka visas Lietuvos Respublikos azartinių lošimų įstatymo 10 straipsnio 2 dalies nuostatas.

|  |
| --- |
| Pridedami dokumentai |
| Eil. Nr. | Dokumento pavadinimas | Lapų skaičius |
| 1. |  |  |
| 2. |  |  |
| ..... |  |  |

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavard

Lošimų organizavimo vietos poveikio vertinimo kriterijų ir prašymų nagrinėjimo tvarko aprašo

3 priedas

**(Sutikimo forma)**

Rokiškio rajono savivaldybės administracijai

**SUTIKIMAS**

**GYVENAMOJO NAMO GYVENAMOSIOS PASKIRTIES PATALPŲ SAVININKŲ IŠDUOTI ROKIŠKIO RAJONO SAVIVALDYBĖS TERITORIJOJE SUTIKIMĄ ATIDARYTI AR STEIGTI LOŠIMŲ ORGANIZAVIMO VIETĄ**

20\_\_ m. \_\_\_\_\_\_\_\_\_\_\_\_\_\_\_\_ d.

 Mes, žemiau pasirašę

*(adresas)*

daugiabučio gyvenamojo namo gyvenamosios paskirties patalpų savininkai, sutinkame, kad

*(įmonės pavadinimas)*

atidarytų ar steigtų lošimų organizavimo vietą Šiaulių rajono savivaldybės teritorijoje adresu

*(adresas)*

**Pasirašydami šį sutikimą Jūs sutinkate, kad:**

1. Rokiškio rajono savivaldybės administracija (toliau – Administracija), buveinės adresas: Respublikos g. 94, Rokiškis, el. pašto adresas savivaldybe@post.rokiskis.lt , Jūsų asmens duomenis tvarkys lošimų organizavimo vietos atnaujinimo ar įsteigimo tikslu.

2. Asmens duomenų tvarkymo teisinis pagrindas – 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) 6 straipsnio 1 dalies a punktu.

3. Jūsų asmens duomenys gali būti perduoti:

3.1. teismui, teisėsaugos įstaigoms ar valstybės institucijoms tiek, kiek tokį teikimą nustato teisės aktų reikalavimai (pvz.: antstoliams, teismams ir kt.);

3.2. kitiems fiziniams / juridiniams asmenims jūsų sutikimu, jei toks sutikimas gaunamas dėl konkretaus atvejo.

4.  Jūsų asmens duomenys bus saugomi 5 metų laikotarpį. Šis terminas gali būti pratęstas, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant ir Valstybinės duomenų apsaugos inspekcijos vykdomame tyrime, civilinėje, administracinėje ar baudžiamojoje byloje ar kitais įstatymų nustatytais atvejais. Tokiu atveju asmens duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

5. Jūs turite teisę susipažinti su Administracijoje tvarkomais savo asmens duomenimis. Daugiau informacijos apie Jūsų teises galite rasti www.rokiskis.lt pasirinkdami asmens duomenų apsaugos skiltį.

6. Jūs turite teisę bet kuriuo metu atšaukti savo sutikimą, nedarant poveikio sutikimu grindžiamo duomenų tvarkymo iki sutikimo atšaukimo teisėtumui.

7. Visais klausimais, susijusiais su asmens duomenų tvarkymu, asmens duomenų apsaugos užtikrinimu ar asmens duomenų saugumo pažeidimais galite kreiptis į Rokiškio rajono savivaldybės administracijos duomenų apsaugos pareigūną šiais kontaktais: tel. +370 620 64 169, el. paštu d.jasiuniene@post.rokiskis.lt, adresu: Respublikos g. 94, Rokiškis.

8. Jūs turite teisę pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius, tel. (8 5) 271 2804, 279 1445, el. p. ada@ada.lt), jeigu manote, kad Rokiškio rajono savivaldybės administracija neteisėtai tvarko Jūsų asmens duomenis arba neįgyvendina Jūsų teisių.

|  |  |  |  |
| --- | --- | --- | --- |
| Patalpų savininko vardas, pavardė | Adresas | Parašas | Data |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Patvirtinu, kad sutikimą pasirašę asmenys sudaro daugiabučio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *adresas*

gyvenamojo namo gyvenamosios paskirties patalpų savininkų ir neprivatizuotų butų nuomininkų daugumą, pasirašiusių asmenų duomenys teisingi.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|       |  |       |  |       |  |  |  |       |
| *(įmonės pavadinimas)* |  | *(pareigos)* |  | *(data)* |  | *(parašas)* |  | *(vardas, pavardė)* |

Rokiškio rajono savivaldybės tarybai

**SPRENDIMO PROJEKTO ,,** **DĖL LOŠIMŲ ORGANIZAVIMO VIETOS POVEIKIO VERTINIMO KRITERIJŲ IR PRAŠYMŲ NAGRINĖJIMO TVARKOS APRAŠO PATVIRTINIMO“** **AIŠKINAMASIS RAŠTAS**

**Parengto sprendimo projekto tikslai ir uždaviniai.** Patvirtinti Lošimų organizavimo vietos poveikio vertinimo kriterijų ir prašymų nagrinėjimo tvarko aprašą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Lietuvos Respublikos azartinių lošimų įstatymo 241 straipsnio 2 dalis, Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašas, patvirtintas Lošimų priežiūros tarnybos direktoriaus 2022 m. kovo 30 d. įsakymu Nr. DIE-180 „Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašo patvirtinimo“.

**Sprendimo projekto esmė.** Vadovaujantis Lietuvos Respublikos azartinių lošimų įstatymo Nr. IX-325 5, 81, 9, 13, 21 straipsnių pakeitimo ir Įstatymo papildymo 241 straipsniu įstatymu, savivaldybės taryba turi patvirtinti Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečius vertinimo kriterijus ir prašymų nagrinėjimo tvarką.

Lošimų priežiūros tarnybos direktoriaus 2022 m. kovo 30 d. įsakymu Nr. DIE-180 „Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašo patvirtinimo“ buvo patvirtintas Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašas, kuris yra rekomendacinio pobūdžio ir kiekviena savivaldybė gali nustatyti papildomus kriterijus ar naudoti kitokią, nei pateikiama Sąraše, lošimų organizavimo vietų poveikio vertinimo sistemą.

Atsižvelgiant į išdėstytą, teikiamas svarstyti savivaldybės administracijos parengtas Lošimų organizavimo vietos poveikio vertinimo kriterijų ir prašymų nagrinėjimo tvarko aprašas.

Skirtingai nei pavyzdiniame Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąraše, siūlome nevertinti atstumo iki kultūros ar sveikatos priežiūros įstaigų, tačiau vertinti atstumą iki artimiausio daugiabučio gyvenamojo namo. Taip pat siūloma nevertinti gyvenamosios bendruomenės sutikimo, nes labai maža tikimybė, kad lošimų organizavimo vietą gali būti ketinama atidaryti kaimiškose vietovėse, o Rokiškio mieste veikiančios aktyvios bendruomenės neapima visos miesto teritorijos, dalis seniūnaičių neišrinkti arba atsisakę eiti pareigas, todėl objektyviai įvertinti gyvenamosios vietovės bendruomenės nuomonę nebus galimybės.

**Laukiami rezultatai.** PatvirtintasLošimų organizavimo vietos poveikio vertinimo kriterijų ir prašymų nagrinėjimo tvarko aprašas, savivaldybės institucijos dalyvaus priimant sprendimus atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje.

**Finansavimo šaltiniai ir lėšų poreikis.** Nenumatoma

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Atliktas teisės akto projekto antikorupcinis vertinimas, parengta pažyma.

Turto valdymo ir ūkio skyriaus vedėja Violeta Bieliūnaitė-Vanagienė